ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3713/00

υποβολή: Marjo Matikainen-Kallstrm (PPE-DE) προς την Επιτροπή

(30 Νοεμβρίου 2000)

Θέμα: Έρευνα σχετικά με τις επιπτώσεις της απαγόρευσης εξαγωγής καπνών

Σύμφωνα με την καπνοβιομηχανία, οι περιορισμοί στην παρασκευή και εξαγωγή προϊόντων καπνού που προτείνεται με τη νέα οδηγία που αφορά τα καπνά θα προκαλέσει μείωση των θέσεων εργασίας στην ΕΕ. Ποιά ειδικά ερευνητικά στοιχεία διαθέτει η Επιτροπή σχετικά με τις επιπτώσεις που η σχετική με τα καπνά οδηγία θα έχει στην απασχόληση στην καπνοβιομηχανία στις διάφορες χώρες της ΕΕ;

Απάντηση του κ. Byrne Εξ ονόματος της Ευρωπαϊκής Επιτροπής

(8 Μαρτίου 2001)

Δεν είναι σαφές έως ποιο βαθμό η παραγωγή τσιγάρων της Κοινότητας που προορίζονται για εξαγωγήπερβαίνει τα προτεινόμενα ανώτατα όρια στις τιμές της πίσσας, της νικοτίνης και του μονοξειδίου του άνθρακα. Σύμφωνα με τις πληροφορίες που διατέθηκαν στη διάρκεια συνεδριάσεων στις οποίες συμμετείχε η Ευρωπαϊκή Επιτροπή και οι εκπρόσωποι της καπνοβιομηχανίας, οι εξαγωγές τσιγάρων από την Κοινότητα ανέρχονται στο 15 % περίπου της συνολικής παραγωγής τσιγάρων της Κοινότητας, αλλά φυσικά μόνο ένα τμήμα των τσιγάρων που εξάγονται αναμένεται να ξεπερνά τα προτεινόμενα ανώτατα όρια.

Συνεπώς είναι δύσκολο να εκτιμηθεί ποιο ποσοστό της κοινοτικής παραγωγής θα επηρεαζόταν από την έγκριση των προτεινόμενων μέτρων, ποιες δυνατότητες διαφοροποίησηςπάρχουν και ποιες είναι οι συνέπειες μιας μεταβατικής περιόδου. Γενικά όσον αφορά τις συνθήκες απασχόλησης της καπνοβιομηχανίας, δημοσιεύθηκε έκθεση από την Ευρωπαϊκή Συνομοσπονδία Κατασκευαστών το 1997(1) και στη σελίδα 11 αυτής της έκθεσης, αναφέρεται η ακόλουθη δήλωση: Με βάση τις πληροφορίες που παρέχουν οι ενώσεις κατασκευαστών τσιγάρων στα κράτη μέλη, η πλήρης απασχόληση στην κατασκευή καπνού σημείωσε πτώση από το 1990. Για την ΕΕ των 12, το ποσοστό των θέσεων εργασίας πλήρους απασχόλησης μειώθηκε στο 23 % φτάνοντας το 64,184 το 1994, από 83,419 το 1990. Η πτώση συμβαδίζει με τις τάσεις των περισσότερων τομέων κατασκευής στην ΕΕ. Αυτή η τάση προς τη χαμηλότερη απασχόληση οφείλεται κυρίως σε συνεχείς βελτιώσεις στην παραγωγικότητα της εργασίας, που συνδέονται με την επένδυση του τομέα σε αποτελεσματικότερο εξοπλισμό.

Συνεπώς, η αιτία για την πτώση της απασχόλησης, σύμφωνα με την ομοσπονδία του τομέα, δεν ανήκει στο πεδίο ελέγχου του κοινοτικού νομοθέτη.

Εφιστάται η προσοχή στις τρέχουσες διαπραγματεύσεις για μια Σύμβαση του Παγκόσμιου Οργανισμού Υγείας για τον Έλεγχο του Καπνού, που προβλέπει τη θέσπιση διεθνώς εγκεκριμένων προτύπων του προϊόντος, τα οποία θα συμπληρώσουν τα πρότυπα που συζητούνται στο κοινοτικό επίπεδο.

Η Ευρωπαϊκή Επιτροπή δεν έχει στην κατοχή της ειδικά ερευνητικά στοιχεία που αναφέρει ο κ. βουλευτής.

(1) Η βιομηχανία καπνού στην Ευρωπαϊκή Ένωση 1997, Pieda plc.
ΓΡΑΠΤΗ ΕΡΩΤΗΣΗ E-3955/00

υποβολή: Gorka Knrr Borrs (Verts/ALE) προς την Επιτροπή

(13 Δεκεμβρίου 2000)

Θέμα: Ουγγρική μειονότητα στη Σλοβακία

Σύμφωνα με την έκθεση της Επιτροπής το 1997 σχετικά με την αίτηση ένταξης της Σλοβακίας, η ουγγρική μειονότητα αντιπροσωπεύει το 11 % του πληθυσμού της χώρας αυτής. Στην τελευταία έκθεση της Επιτροπής(1) αφιερώνονται μόλις δύο γραμμές σ' αυτήν τη μειονότητα.

Θεωρεί η Επιτροπή ότι τα δικαιώματα της ουγγρικής μειονότητας στη Σλοβακία δεν θίγονται από τα διατάγματα Beres που εξακολουθούν να ισχύουν; Ποια είναι η γνώμη της Επιτροπής για το γεγονός ότι μία από τις προϋποθέσεις που ετέθησαν στο Κόμμα του Ουγγρικού Συνασπισμού προκειμένου να μπει στην κυβέρνησηπήρξε η μη αναθεώρηση των διαταγμάτων του 1945; Ποιες συνέπειες θα έχει για τη μειονότητα αυτή η εφαρμογή της βασικής συνθήκης με την Ουγγαρία;

(1) COM(2000)711.

Απάντηση του κ. Verheugen εξ ονόματος της Επιτροπής

(28 Φεβρουαρίου 2001)

Η Επιτροπή παρακολουθεί από κοντά την τήρηση των κριτηρίων που έχει καθιερώσει το Ευρωπαϊκό Συμβούλιο της Κοπεγχάγης το 1993, σε όλες τιςποψήφιες χώρες, συμπεριλαμβανομένης της Σλοβακίας. Το πολιτικό κριτήριο περιλαμβάνει την προστασία των μειονοτήτων, συμπεριλαμβανομένης της ουγγρικής μειονότητας.

Όσον αφορά τα διατάγματα Benes, η Επιτροπή γνωρίζει πλήρως την ανθρώπινη διάσταση και το σύνθετο χαρακτήρα του θέματος. Ωστόσο, τα διατάγματα Benesιοθετήθηκαν και εφαρμόστηκαν πριν από την ίδρυση της Ευρωπαϊκής Κοινότητας και πριν από την έναρξη ισχύος της συνθήκης της Ρώμης. Για το λόγο αυτό, και επειδή ο νομικός αντίκτυπός τους αφορά μέχρι σήμερα θέματα επανόρθωσης, η Επιτροπή δεν έχει την αρμοδιότητα παρέμβασης, ούτε σε κράτος μέλος, ούτε σε μελλοντικό κράτος μέλος εφόσον το άρθρο 295 (πρώην άρθρο 222) της συνθήκης της Ευρωπαϊκής Κοινότητας αναφέρει ρητώς ότι η συνθήκη δεν προδικάζει με κανένα τρόπο το καθεστώς ιδιοκτησίας στα κράτη μέλη. Η Επιτροπήπογραμμίζει, ωστόσο, ότι οιποψήφιες χώρες πρέπει να συμμορφώνονται, κατά την προσχώρησή τους στην Ευρωπαϊκή Ένωση, με το κοινοτικό κεκτημένο, συμπεριλαμβανομένων των αρχών της ελεύθερης κυκλοφορίας των ατόμων και της ελευθερίας εγκατάστασης καθώς και της προστασίας των δικαιωμάτων του ανθρώπου και των δικαιωμάτων των μειονοτήτων.

Η συμφωνία για τη μη αναθεώρηση των διαταγμάτων του 1945 έχει αποτελέσει τμήμα της διαδικασίας για τη δημιουργία συνασπισμού στη Σλοβακική Δημοκρατία. Έχει δε γίνει αποδεκτή από το κόμμα του Ουγγρικού Συνασπισμού (SMK). H Eπιτροπή θεωρεί την κατάσταση αυτή ως εσωτερική πολιτικό θέμα της Σλοβακικής Δημοκρατίας, για το οποίο δεν μπορεί να εκφέρει γνώμη.

Όσον αφορά τη βασική συνθήκη με την Ουγγαρία, η Επιτροπή εκφράζει την ικανοποίησή της για το ότι η εφαρμογή της έχει αρχίσει με τη σύσταση μεικτής επιτροπής για θέματα μειονότητας, η οποία περιλαμβάνει αντιπροσώπους της ουγγρικής μειονότητας στη Σλοβακία. Οι διάφορες ομάδες εργασίας λειτουργούν ουσιαστικά και έχουν ήδη επιτύχει τα πρώτα εμφανή αποτελέσματα, π.χ. στον τομέα της απασχόλησης. Τώρα είναι σημαντικό η εφαρμογή της να μην παρεμποδιστεί από καθυστερήσεις εκ μέρους της μίας ή της άλλης πλευράς.
ΓΡΑΠΤΗ ΕΡΩΤΗΣΗ E-3864/00

υποβολή: Ingo Friedrich (PPE-DE) προς την Επιτροπή

(8 Δεκεμβρίου 2000)

Θέμα: Η ιλουστρασιόν έκδοση του εντύπου Inforegio Panorama

Το μηνιαίο έντυπο Inforegio Panorama, το οποίο εκδίδει η Γενική Διεύθυνση Περιφερειακής Πολιτικής κυκλοφορεί με εξώφυλλο ιλουστρασιόν. Παρόλο που τυπώνεται σε ανακυκλωμένο χαρτί η έκδοσή της είναι ιδιαίτερα δαπανηρή.

Πόσο κοστίζει η έκδοση ενός τεύχους;

Είναι το εν λόγω κόστος δικαιολογημένο:

Πόσο θα κόστιζε μια πιο απλή έκδοση;

Απάντηση του κ. Barnier εξ ονόματος της Επιτροπής

(22 Ιανουαρίου 2001)

Το τριμηνιαίο φυλλάδιο Inforegio Panorama αποτελεί μια δημοσίευση στόχος της οποίας είναι να δώσει το λόγο στους παράγοντες της περιφερειακής ανάπτυξης που ωφελούνται από τη συγχρηματοδότηση του Ευρωπαϊκού Ταμείου Περιφερειακής Ανάπτυξης και να πραγματοποιηθεί έτσι μια ανταλλαγή εμπειριών. Η εμφάνιση του περιοδικού αυτού αποσκοπεί στην αξιοποίηση των εν λόγω εμπειριών και δεν έχει συνεπιφέρει επιπλέον κόστος σε σχέση με τον μέσον όρο των δαπανών για τα φυλλάδια που εκδίδονται σχετικά με την εν λόγω πολιτική. Τα συνολικά έξοδα παραγωγής ανέρχονται σε 55 810 ευρώ. Η μεταβολή στη σημερινή σελιδοποίηση θα συνεπαγόταν αύξηση των εν λόγω εξόδων.

Το Inforegio Panorama διανέμεται στις εθνικές, περιφερειακές και τοπικές αρχές, στους θεσμικούς εταίρους της Επιτροπής και σε κάθε πρόσωπο που ενδιαφέρεται για την περιφερειακή πολιτική. Το πρώτο τεύχος τυπώθηκε σε 50 790 αντίτυπα.

Το χαρτί που χρησιμοποιήθηκε για το εξώφυλλο του πρώτου τεύχους δεν αντιστοιχούσε στην παραγγελία, πράγμα που αποτελεί σφάλμα του τυπογραφείου, και δεν χρεώθηκε στην Επιτροπή. Τα προσεχή εξώφυλλα του Inforegio Panorama θα τυπωθούν σε μη πλαστικοποιημένο χαρτί.
ΓΡΑΠΤΗ ΕΡΩΤΗΣΗ E-3792/00

υποβολή: Graham Watson (ELDR) προς την Επιτροπή

(7 Δεκεμβρίου 2000)

Θέμα: Δημόσιαγεία και βόειο κρέας προερχόμενο από τη Γαλλία

Έχει, είτε η Επιστημονική Κτηνιατρική Επιτροπή ή η μόνιμη Κτηνιατρική Επιτροπή εξετάσει κατά πόσον το βόειο κρέας προελεύσεως Γαλλίας αποτελεί κίνδυνο για τη δημόσιαγεία; Εάν ναι, ποια είναι τα συμπεράσματά τους;

Απάντηση του κ. Byrne εξ ονόματος της Επιτροπής

(16 Μαρτίου 2001)

Το θέμα της ασφάλειας του κρέατος των βοοειδών γενικά έχει αποτελέσει αντικείμενο πολλών γνωμών της ανεξάρτητης Επιστημονικής Συντονιστικής Επιτροπής (ΕΣΕ) της Επιτροπής. Η ασφάλεια του κρέατος αποτελεί πρωτεύουσα ανησυχία για την Επιτροπή, η οποία έχει λάβει εκτενή μέτρα για την εξασφάλιση της δημόσιαςγείας στα κράτη μέλη, συμπεριλαμβανομένης της Γαλλίας. Η ΕΣΕ στη συνεδρίαση που πραγματοποίησε στις 27-28 Νοεμβρίου 2000 εξέτασε διάφορα θέματα, τα οποία αφορούν τα μέτρα που έχουν ληφθεί στη Γαλλία ή τα μέτρα που έχουν ληφθεί σε άλλα κράτη μέλη σχετικά με το γαλλικό βόειο κρέας.

Στη συνεδρίαση αυτή διατυπώθηκε γνώμη για τα εξής:

- την επιστημονική βάση στην οποία στηρίχθηκε η απαγόρευση των εισαγωγών που πρότειναν τρία κράτη μέλη όσον αφορά τον κίνδυνο της ΣΕΒ στη Γαλλία και την Ιρλανδία"

- την επιστημονική βάση για διάφορα μέτρα που πρότεινε η Γαλλία όσον αφορά τον κίνδυνο της ΣΕΒ"

- την επιστημονική βάση για την απαγόρευση ζωικών πρωτεϊνών στις ζωοτροφές όλων των ζώων εκτροφής, συμπεριλαμβανομένων των χοίρων, των πουλερικών, των ψαριών και των κατοικίδιων ζώων.

Το περιεχόμενο της γνώμης αυτή έχει δημοσιευθεί στον ιστοχώρο http://europa.eu.int/comm/food/fs/sc/ssc στο Διαδίκτυο. Η ασφάλεια του γαλλικού κρέατος με οστά εξετάζεται στο τμήμα 2α). Η ΕΣΕ συμφωνεί ότι ενδεχομένως μειώνεται ο κίνδυνος στη Γαλλία με την απαγόρευση της κατανάλωσης του κρέατος γύρω από τη σπονδυλική στήλη (T-bone steak).

Στις 12 Ιανουαρίου 2001 η Επιστημονική Συντονιστική Επιτροπή επανεξέτασε την ασφάλεια της σπονδυλικής στήλης και του κρέατος γύρω από αυτή (T-bone steak), βάσει των συμπληρωματικών μέτρων για τη μείωση του κινδύνου που θα εφαρμοστούν από το 2001. Και αυτή η γνώμη περιλαμβάνεται στον προαναφερθέντα ιστοχώρο με τον τίτλο Opinion on the questions submitted by EC-services following a request of 4 December 2000 by the EU Council of Agricultural Ministers regarding the safety with regard to BSE of certain bovine tissues and certain animal-derived products (Γνώμη σχετικά με τα ερωτήματα πουπέβαλανπηρεσίες της Ευρωπαϊκής Επιτροπής, ύστερα από αίτημα του Συμβουλίου Υπουργών Γεωργίας στις 4 Δεκεμβρίου 2000 που αφορούσε τη ΣΕΒ ορισμένων ιστών βοοειδών και ορισμένων παράγωγων ζωικών προϊόντων).
ΓΡΑΠΤΗ ΕΡΩΤΗΣΗ P-3574/00

υποβολή: Caroline Lucas (Verts/ALE) προς την Επιτροπή

(13 Νοεμβρίου 2000)

Θέμα: Έκθεση σχετικά με την καλή διαβίωση των ζώων που απαιτείται με βάση την οδηγία 98/58 του Συμβουλίου

Το άρθρο 8 της οδηγίας 98/58 του Συμβουλίου(1) σχετικά με την προστασία των ζώων στα εκτροφεία καλεί την Επιτροπή ναποβάλει πριν από τις 30 Ιουνίου 1999 έκθεση σχετικά με τις συνέπειες των κανόνων που Παγκόσμιου Οργανισμού Εμπορίου στην καλή διαβίωση των ζώων.

Η Επιτροπή, απαντώντας στην γραπτή ερώτηση P-2539/99(2) της 27ης Ιανουαρίου 2000, δήλωσε ότι η έκθεση θαποβληθεί στο Συμβούλιο σύντομα. Δεδομένου ότι οι διαπραγματεύσεις σχετικά με τη συμφωνία του ΠΟΕ για τη γεωργία έχουν ήδη ξεκινήσει, συμφωνεί η Επιτροπή ότι η έκθεση αυτή είναι ζωτικής σημασίας για την ανάπτυξη της διαπραγματευτικής θέσης της ΕΕ και ότι μπορεί επίσης να διαδραματίσει σημαντικό ρόλο προκειμένου να πεισθούν τα άλλα μέλη του ΠΟΕ ότι η Ευρωπαϊκή Κοινότητα με το να εγείρει θέματα που αφορούν την καλή διαβίωση των ζώων δεν προσπαθεί να θεσπίσει νέες μορφές φραγμών μη δασμολογικού χαρακτήρα.

Υπό το φως των ανωτέρω, πότε προτίθεται η Επιτροπή ναποβάλει στο Συμβούλιο την έκθεση που απαιτεί η οδηγία 98/58;

(1) ΕΕ L 221 της 8.8.1998, σελ. 23.

(2) ΕΕ C 219 E της 1.8.2000, σελ. 178.

Απάντηση του κ. Byrne εξ ονόματος της Επιτροπής

(8 Ιανουαρίου 2001)

Το άρθρο 8 της οδηγίας του Συμβουλίου 98/58/ΕΚ της 29ης Ιουλίου 1998 για την προστασία των ζώων εκτροφήςποχρεώνει την Επιτροπή ναποβάλει έκθεση στο Συμβούλιο για την σύγκριση των διατάξεων προστασίας των ζώων στην Κοινότητα και στις τρίτες χώρες.

Η Επιτροπή έλαβε πληροφορίες σχετικά με την ισχύουσα νομοθεσία ή τις κατευθυντήριες γραμμές στον τομέα της προστασίας των ζώων στις εγκαταστάσεις εκτροφής, κατά τη διάρκεια της μεταφοράς και κατά τη σφαγή από 73 τρίτες χώρες οι οποίες εφοδιάζουν την Κοινότητα με κόκκινο κρέας, κρέας πουλερικών, αλιευτικά προϊόντα και ζωντανά ζώα. Η Επιτροπή προτίθεται να εγκρίνει την έκθεση κατά το πρώτο εξάμηνο του 2001.

Διαβεβαιώνουμε το Αξιότιμο Μέλος του Κοινοβουλίου ότι η Επιτροπή έκανε σαφές κατά τη διάρκεια των συνεχιζόμενων διαπραγματεύσεων της συμφωνίας του Παγκόσμιου Οργανισμού Εμπορίου (ΠΟΕ) στον τομέα της γεωργίας ότι θέτοντας θέματα προστασίας των ζώων, η Κοινότητα δεν επιχειρεί να εισαγάγει νέους τύπους δασμολογικών εμποδίων. Η Επιτροπή επίσης συμφωνεί ότι η προσεχής έκθεση θα συμβάλει σημαντικά στη συζήτηση του ΠΟΕ όσον αφορά θέματα προστασίας των ζώων. Η Επιτροπήπογραμμίζει το ισχυρό ηθικό στοιχείο της συζήτησης αυτής, η οποία δεν θα πρέπει να περιοριστεί σε τεχνικά και μόνο θέματα.
ΓΡΑΠΤΗ ΕΡΩΤΗΣΗ E-3669/00

υποβολή: Mara Sornosa Martnez (PSE) προς την Επιτροπή

(27 Νοεμβρίου 2000)

Θέμα: Μια περίπτωση αθέμιτου ανταγωνισμού στον τομέα του Τύπου στη Βαλένθια

Από τον Ιανουάριο του 1998 έως τον Αύγουστο του 2000 το Υπουργείο Πολιτισμού, Παιδείας και Επιστημών της περιφερειακής κυβέρνησης της της Βαλένθιας δαπάνησε το ποσό των 293 573 093 πεσετών για την επιδότηση όλων σχεδόν των εφημερίδων της αυτής της περιφέρειας, με σκοπό την δωρεάν διανομή στα σχολεία φύλλων των εν λόγω εφημερίδων προκειμένου να εθιστούν οι μαθητές στην επαφή και ανάγνωση του Τύπου και να προωθηθεί έτσι η ελευθερία εκφράσεως. Οι επιδοτήσεις αυτές είχαν ως αποτέλεσμα την αύξηση του αριθμού κυκλοφορίας των αντιστοίχων εφημερίδων, στοιχείο βάσει του οποίου οι διαφημιστές επιλέγουν τα έντυπα στα οποία διαφημίζουν τους πελάτες τους. Από τις εν λόγω επιδοτήσεις εξαιρέθηκαν περιέργως οι εφημερίδες Levante EMV και Informacion, που αμφότερες ανήκουν στον ίδιο όμιλο επιχειρήσεων (Editorial Prensa Iberica, S.A.) και είναι οι εφημερίδες που πωλούνται και διαβάζονται περισσότερο στην Αυτόνομη Κοινότητα της Βαλένθιας. Με τον τρόπο αυτό αυτό η περιφερειακή κυβέρνηση της Βαλένθιας, της οποίας προεδρεύει ο κ. Eduardo Zaplana, χρηματοδοτεί με δημόσιους πόρους την αύξηση της κυκλοφορίας των εφημερίδων εκείνων που επιλέγονται απευθείας από τοπουργείο χωρίς διαγωνισμό και με πλήρη έλλειψη διαφάνειας, όπως επιβεβαιώνεται και από την άρνηση να δοθούν στην αντιπολίτευση τα στοιχεία βάσει των οποίων επελέγησαν οι επιχειρήσεις που επιδοτήθηκαν. Εξ άλλου, η προσφορά στα σχολεία εφημερίδων που εκφράζουν μόνο μια συγκεκριμένη τάση συνιστά παραβίαση των αρχών του πλουραλισμού, από τις οποίες πρέπει να διέπεται κάθε εκπαιδευτική δράση.

Πέρισυ ο Sindic de Greuges Συνήγορος του Πολίτη διορισμένος από το Κοινοβούλιο της Βαλένθιας στην απάντησή του στο παράπονο 980893, για ένα ανάλογο θέμα, καλούσε την περιφερειακή κυβέρνηση της Βαλένθιας να αποφεύγει κάθε αδικαιολόγητη διάκριση των μέσων ενημέρωσης.

Δεν νομίζει η Επιτροπή ότι, όπως προκύπτει από τα προαναφερθέντα, η περιφερειακή κυβέρνηση της Βαλένθιας παραβιάζει τον ελεύθερο ανταγωνισμό μεταξύ των επιχειρήσεων, τον οποίο επιβάλλουν οι κανόνες της κοινοτικής νομοθεσίας, καθώς και ο Τίτλος VI της Συνθήκης ΕΚ;

Απάντηση του κ. Monti εξ ονόματος της Επιτροπής

(25 Ιανουαρίου 2001)

Η Επιτροπή πρέπει κατ' αρχήν να εξακριβώνει εάν κάθε κρατική ενίσχυση που χορηγείται από τις αρχές ενός κράτους μέλους στρεβλώνει ή απειλεί να στρεβλώσει τον ανταγωνισμό και τις συναλλαγές στην Κοινότητα.

Η κυκλοφορία των εφημερίδων στις οποίες αναφέρεται στο Αξιότιμο Μέλος του Κοινοβουλίου είναι βασικά τοπική ή περιφερειακή. Υπό τις συνθήκες αυτές η ενίσχυση που χορηγούν οι αρχές της Βαλένσιας δεν έχει επιπτώσεις στις διασυνοριακές ανταλλαγές. Κατά συνέπεια, η ενίσχυση αυτή εκπίπτει του πεδίου του κοινοτικού ελέγχου που προβλέπεται στα άρθρα 87 και 88 (πρώην άρθρα 92 και 93) της Συνθήκης ΕΚ.
ΓΡΑΠΤΗ ΕΡΩΤΗΣΗ E-3516/00

υποβολή: Werner Langen (PPE-DE) προς την Επιτροπή

(13 Νοεμβρίου 2000)

Θέμα: Περιορισμοί προμηθειών για επαγγελματικά οχήματα από την επιχείρηση Mitsubishi Γερμανίας

Η επιχείρηση Mitsubishi Γερμανίας (ΜΜC Auto Deutschland GmbH στο D-65488 Trebur) επιχειρεί, να επιβάλλει τις ακόλουθες δηλώσεις περί παραλείψεως καιποχρεώσεως στους εμπορικούς της εταίρους: Με την παρούσαποχρεούται η επιχείρηση ΧΧΧ, να παραλείπει, την προμήθεια επαγγελματικών οχημάτων Mitsubishi σε μη εξουσιοδοτημένους μεταπωλητές για λόγους ανταγωνισμού. Επαγγελματικά οχήματα είναι και αυτά, τα οποία τίθενται σε κυκλοφορία για μία ή λίγες ημέρες, χωρίς να τίθενται σε οδική κυκλοφορία σύμφωνα με τις ισχύουσες διατάξεις. Προβλέπεται συμβατική ποινή ύψους 10 001 γερμανικών μάρκων σε περίπτωση παραβίασης.

1. Πιστεύει η Επιτροπή ότι συμβιβάζονται τέτοιοι περιορισμοί προμηθειών με τη Συνθήκη ΕΚ;

2. Πώς αξιολογεί η Επιτροπή αυτή τη συγκεκριμένη περίπτωση;

3. Ποια μέτρα προτίθεται να λάβει η Επιτροπή για αυτή την περίπτωση;

Απάντηση του κ. Monti εξ ονόματος της Επιτροπής

(8 Δεκεμβρίου 2000)

Σύμφωνα με τον κανονισμό περί απαλλαγής κατά κατηγορία (κανονισμός (ΕΚ) της Επιτροπής αριθ. 1475/95 της 28ης Ιουνίου 1995 σχετικά με την εφαρμογή του άρθρου 85 παράγραφος 3 της συνθήκης σε ορισμένες κατηγορίες συμφωνιών διανομής, πώλησης και εξυπηρέτησης μετά την πώληση αυτοκινήτων οχημάτων(1)), οι κατασκευαστές ή οι εισαγωγείς δικαιούνται να εναντιώνονται στην πώληση καινούργιων αυτοκινήτων από τους αντιπροσώπους τους προς μεταπωλητές εκτός του εκάστοτε δικτύου διανομής. Η κατηγορία των μεταπωλητών περιλαμβάνει τους (φαινομενικά) τελικούς καταναλωτές οι οποίοι αγοράζουν καινουργή αυτοκίνητα προκειμένου να τα μεταπωλήσουν, δηλαδή για εμπορικούς σκοπούς(2). Το δικαίωμα εναντίωσης παρέχεται προκειμένου να διασφαλισθεί η ευχέρεια επιλογής συστήματος διανομής από πλευράς κατασκευαστή ή εισαγωγέα.

Η ανάληψηποχρέωσης την οποία αξιώνει η Mitsubishi Germany αποσκοπεί στην εφαρμογή της απαγόρευσης η οποία εμποδίζει τους επίσημους αντιπροσώπους της Mitsubishi να εφοδιάζουν μεταπωλητές και η οποία συνάδει με τον κανονισμό (ΕΚ) αριθ. 1475/95. Συνεπώς, η διατύπωση της ανάληψηςποχρέωσης που μνημονεύεται στην ερώτηση είναι επιτρεπτή βάσει του κανονισμού (ΕΚ) αριθ. 1475/95.

(1) ΕΕ L 145 της 29.6.1995.

(2) Βλ. επίσης την ανακοίνωση της Επιτροπής (ΕΕ C 17 της 18.1.1995) σχετικά με τον (πρώην) κανονισμό (ΕΟΚ) αριθ. 123 της 12ης Δεκεμβρίου 1984 (ΕΕ L 15 της 18.1.1985), που αντικαταστάθηκε το 1995 από τον κανονισμό (ΕΚ) αριθ. 1475/95 (βλ. τηνποσημείωση αριθ. 1). Η εν λόγω ανακοίνωση εξακολουθεί να ισχύει.
ΓΡΑΠΤΗ ΕΡΩΤΗΣΗ E-3890/00

υποβολή: Juan Naranjo Escobar (PPE-DE) προς την Επιτροπή

(13 Δεκεμβρίου 2000)

Θέμα: Χρηματοδοτική ενίσχυση προς την Λατινική Αμερική

Σε άρθρο που δημοσιεύθηκε στον ισπανικό Τύπο, ο Επίτροπος ανέφερε πρόσφατα ότι η ευρωπαϊκή χρηματοδοτική ενίσχυση προς τη Λατινική Αμερική κατά την περίοδο 1995-1999 ανήλθε σε 2420 εκατ. ευρώ.

Λαμβάνονταςπόψη τη σπουδαιότητα αυτής της περιοχής για την Ευρωπαϊκή Ένωση και το χαμηλό επίπεδο εκτέλεσης των σχετικών κονδυλίων του προϋπολογισμού, μπορεί να παράσχει η Επιτροπή τις ακόλουθες πληροφορίες:

1. Πως κατανέμονται ετησίως τα 2420 εκατ. ευρώ κατά την περίοδο 1995-1999;

2. Ποιες θέσεις του προϋπολογισμού σχετίζονται με την εν λόγω κατανομή των πιστώσεων;

3. Σε ποιο ύψος ανέρχονται ετησίως οι πληρωμές που έχουν αναληφθεί από το ποσό των 2420 εκατ. ευρώ;

Απάντηση του κ. Patten εξ ονόματος της Επιτροπής

(23 Φεβρουαρίου 2001)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού πίνακα που περιέχει τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-3710/00

υποβολή: Carles-Alfred Gasliba i Bhm (ELDR) προς την Επιτροπή

(30 Νοεμβρίου 2000)

Θέμα: Αλίευση του ερυθρού τόνου στις περιοχές Denia και Gandia

Στα λιμάνια της Denia και της Gandia παρατηρείται από χρόνια ότι τα γαλλικά αλιευτικά χρησιμοποιούν δίκτυα μήκους αρκετών μιλίων για την αλίευση του ερυθρού τόνου.

Τα αλιεύματα αυτού του είδους δεν πληρούν το ελάχιστο επιτρεπόμενο βάρος (60 κιλά) ούτε διενεργείται κάποιος σχετικός έλεγχος.

Δεδομένου ότι αυτή η αλιευτική πρακτική εμπεριέχειψηλό κίνδυνο εξάντλησης των ιχθυοαποθεμάτων της Μεσογείου, εφόσον με τον τρόπο αυτό αλιεύονται και προστατευόμενα είδη, πώς προτίθεται το Συμβούλιο να ζητήσει από τις κυβερνήσεις των ενδιαφερομένων κρατών μελών να λάβουν τα ενδεδειγμένα μέτρα ώστε να τηρείται η κοινοτική νομοθεσία για την αλιεία;

Σκέπτεται το Συμβούλιο να επιβάλει κυρώσεις στις χώρες που καταστρατηγούν τη σχετική νομοθεσία;;

Απάντηση του κ. Mr Fischler εξ ονόματος της Επιτροπής

(22 Ιανουαρίου 2001)

Τα γαλλικά σκάφη, μαζί με λίγα ισπανικά σκάφη, αλιεύουν, εδώ και πολλά χρόνια, τόνο ανοικτά των Βαλεαρίδων Νήσων με γρι-γρι και εκφορτώνουν τα αλιεύματά τους σε ισπανικούς λιμένες.

Η κοινοτική νομοθεσία δεν περιλαμβάνει διατάξεις σχετικά με το μήκος ή τις διαστάσεις των διχτυών γρι-γρι.

Το ελάχιστο μέγεθος εκφόρτωσης τόνου καθορίζεται στο παράρτημα XII του κανονισμού του Συμβουλίου (ΕΚ) αριθ. 850/98 της 30ης Μαρτίου 1998 για τη διατήρηση των αλιευτικών πόρων μέσω τεχνικών μέτρων για την προστασία ιχθυδίων θαλάσσιων οργανισμών(1) και του παραρτήματος IV του κανονισμού του Συμβουλίου (ΕΚ) αριθ. 1626/94 της 27ης Ιουνίου 1994 για τη θέσπιση ορισμένων τεχνικών μέτρων για τη διατήρηση των αλιευτικών πόρων στη Μεσόγειο(2). Το μήκος καθορίζεται σε 70 εκατοστόμετρα (cm) και το βάρος σε 6,4 χιλιόγραμμα (kg). Εντούτοις, προκειμένου ναπάρχει ένα περιθώριο για παρεμπίπτοντα αλιεύματα μικρότερων ψαριών, το 15 % κατάνώτατο όριο των αλιευμάτων (σε αριθμό ψαριών) μπορεί να αποτελείται από ψάρια που έχουν βάρος μεταξύ 3,2 χιλιόγραμμα και 6.4 χιλιόγραμμα.

Η αναφορά των 60 χιλιογράμμων που αναφέρεται από το Αξιότιμο Μέλος του Κοινοβουλίου δεν προβλέπεται από την κοινοτική νομοθεσία.

Οι κανόνες αυτοί συμφωνήθηκαν από το Συμβούλιο. Εάνπάρξει παράβασή τους, τα κράτη μέλη είναιπεύθυνα για την εξασφάλιση της τήρησής τους και για την εφαρμογή νομικών κυρώσεων οπουδήποτε είναι αναγκαίο σύμφωνα με τις διατάξεις του κανονισμού του Συμβουλίου (ΕΟΚ) αριθ. 2847/93 της 12ης Οκτωβρίου 1993 για τη θέσπιση συστήματος ελέγχου που εφαρμόζεται στην κοινή αλιευτική πολιτική(3).

Οι εθνικοί επιθεωρητές αλιείας μπορούν να συνοδεύονται από τους επιθεωρητές της Επιτροπής στο πλαίσιο του κοινοτικού συστήματος ελέγχου που εφαρμόζεται μεταξύ άλλων στην αλιεία τόνου από κοινοτικά

αλιευτικά σκάφη. Η Επιτροπή μπορεί να κινήσει νομικές διαδικασίες βάσει των σχετικών διατάξεων της συνθήκης ΕΚ κατά κρατών μελών τα οποία δεν τηρούν τιςποχρεώσεις τους που απορρέουν από την κοινοτική νομοθεσία και ιδίως από το κοινοτικό σύστημα ελέγχου.

(1) ΕΕ L 125 της 27.4.1998.

(2) ΕΕ L 171 της 6.7.1994.

(3) ΕΕ L 261 της 20.10.1993.